Ma arvan, et Calafate on siiani üks mõnusamaid kohti, mida ma Argentinas näinud olen. Jah, ta on suhteliselt kallis ja väga väike, aga võimas loodus, rahu ja vaikus kompenseerivad. Lisaks peatusime imelises hotellis, mis vanasti oli estancia (farm) ja asus kesklinnast mõnusas kauguses. Lisaväärtust lisasid kõigi külastajate käsutuses olevad tasuta jalgrattad, millega sai linnas ringi kihutada ning mis muutsid näiteks  Laguna Nimezi külastamise lihtsamaks (Laguna Nimez on linnuvaatlusreservaat). Meie kahjuks lubatud flamingosid seal ei näinud, flamingod said nähtud päev hiljem Estancia Christinasse sõites.